2 E re ka Jehofa Modimo e le Mokwadi wa Baebele, o ile a e sireletsa ka makgolokgolo a dingwaga fa e ne e ganediwa setlhogo ke baba ba yone, ba bodumedi le ba e seng ba bodumedi. E re ka thato ya gagwe e le gore “batho ba mefuta yotlhe ba bolokwe mme ba tle mo kitsong e e leng yone, ya boammaaruri,” o ile a dira gore batho botlhe ba kgone go nna le Lefoko la gagwe. (1 Timotheo 2:4) Go fopholediwa gore mo e ka nnang diperesente di le 80 tsa baagi ba lefatshe ba ka fitlhelelwa ka dipuo di le 100. Mokwalo o o feletseng wa Baebele o gone ka dipuo di le 370, mme dikarolwana tsa Dikwalo di gone ka dipuo le diteme tse dingwe di le 1 860. Jehofa o batla gore batho ba gagwe ba bale Lefoko la gagwe. O segofatsa batlhanka ba gagwe ba ba elang tlhoko Lefoko la gagwe, ee, ba ba le balang letsatsi le letsatsi.—Pesalema 1:1, 2.